3.pielikums Koncepcijas projektam par veselības aprūpes sistēmas finansēšanas modeli

**Pacientu neatliekamo medicīnisko stāvokļu līmeņi un palīdzības sniegšanas principi slimnīcās**

1. Stacionāro neatliekamo palīdzību slimnīcās sniedz atbilstoši šādiem klīniskiem stāvokļiem norādītajos laikos:

|  |  |  |  |
| --- | --- | --- | --- |
| Medicīniskās palīdzības līmenis  | Laiks, kurā ir jāuzsāk palīdzības sniegšana  | Līmeņa raksturojums | Klīniskā stāvokļa raksturojums |
| 1 | 2 | 3 | 4 |
| 1. līmenis | Nekavējoties, vienlaicīgi tiek vērtēts pacienta stāvoklis un tiek veiktas ārstnieciskās darbības | Dzīvībai bīstami gadījumi:Dzīvībai bīstami stāvokļi, kad medicīniskā palīdzība ir nepieciešama nekavējoties. | 1. Sirds apstāšanās.
2. Elpošanas apstāšanās.
3. Iespējama elpošanas apstāšanās elpceļu obstrukcijas dēļ.
4. Pieaugušajiem elpošanas biežums < 8 reizes/min. vai bērniem līdz 8 gadu vecumam elpošanas biežums < 10 reizes/min.
5. Pieaugušajiem sistoliskais asinsspiediens <80 mmHg, zīdainis/ bērns šoka stāvoklī.
6. Samaņas zudums, nav reakcijas uz sāpēm vai reakcija pēc Glāzgovas komas skalas (turpmāk GKS) < 9 ballēm.
7. Ģeneralizēti krampji.
8. Intravenozo medikamentu vai narkotiku pārdozēšana ar hiperventilāciju un hipodinamiku.
9. Smagi psihiskās darbības traucējumi ar bīstamu agresīvu rīcību pret sevi un apkārtējiem.
 |
| 2. līmenis | Ne vēlāk kā 10 minūšu laikā pēc ierašanās veselības aprūpes iestādē. Pacienta stāvokļa novērtēšana un ārstēšana bieži tiek veikta vienlaicīgi. | Gadījumi, kad nesniedzot neatliekamo medicīnisko palīdzību, pacienta veselības stāvoklis pasliktināsies un apdraudēs pacienta dzīvību  | 1. Kritisks elpceļu stāvoklis– stridors vai patoloģiska siekalošanās.
2. Akūti elpošanas traucējumi.
3. Akūti asinsrites traucējumi:
	1. auksta, mitra āda, slikta perfūzija (kapilāru uzpildes laiks > 5 s);
	2. pieaugušo sirdsdarbības frekvence (turpmāk – SF) < 50 reizes/min. vai > 150 reizes/min., jaundzimušo SF <100 reizes/min. vai >200 reizes/min., zīdaiņu SF < 80 reizes/min. vai > 200 reizes/min., bērnu līdz 8 gadu vecumam SF < 60 reizes/min. vai >180 reizes/min.;
	3. hipotensija ar audu perfūzijas traucējumiem.
4. Akūts liela asins daudzuma (25% vai vairāk cirkulējošā asins daudzuma) zaudējums.
5. Ļoti stipras akūtas sāpes dažādu iemeslu dēļ, tajā skaitā - akūtas sirds, vēdera sāpes vai ektopiskā grūtniecība, kas novērtējama ar 9-10 ballēm pēc 10 baļļu skalas.
6. Glikozes līmenis asinīs < 2 mmol/l.
7. Miegainība, palēnināta reakcija jebkura iemesla dēļ (pēc GKS < 10 ballēm).
8. Drudzis vai vispārīgā ķermeņa atdzišana ar letarģijas pazīmēm.
9. Skābju vai sārmu nokļūšana acīs.
10. Politrauma, kad nepieciešama steidzama organizēta mediķu brigādes palīdzība.
11. Akūta lokalizēta trauma- lielo kaulu un/vai muguras kaulu lūzumi, amputācijas.
12. Augsta riska anamnēze:
	1. liels nomierinošo vielu patēriņš vai citas izcelsmes toksisku vielu patēriņš;
	2. cita dzīvībai bīstama saindēšanās;
	3. dzīvībai bīstamu vides faktoru ietekme (ģeneralizēta alerģiska reakcija).
13. Psihiski un uzvedības traucējumi:
	1. agresija vai vardarbība, kas rada draudus pašam pacientam un apkārtējiem;
	2. izteikts psihomotors uzbudinājums, kad sevis un/vai apkārtējo apdraudējuma dēļ nepieciešams fiziski ierobežot personas brīvību
 |
| 3. līmenis | Ne vēlāk kā 30 minūšu laikā pēc ierašanās veselības aprūpes iestādē. | Potenciāli draudi dzīvībai, kad pacienta stāvoklis pasliktinās un var radīt nopietnas sekas veselībai  | Hipertensīvā krīze ar strauji progresējošiem sirds un asinsvadu un/vai centrālās nervu sistēmas traucējumiem.Vidēji smaga asiņošana jebkāda iemesla dēļ. Miegainība, palēnināta reakcija jebkāda iemesla dēļ (pēc GKS < 13 ballēm).Oksigenācija < 90 procentu.Atkārtoti krampji, kas fiksēti pēdējo 12 stundu laikā.Nepārtraukta (ilgāk par 30 minūtēm) vemšana.Akūta dehidratācija.Galvas trauma ar īslaicīgu samaņas zudumu.Vidēja stipruma sāpes, kas tiek vērtētas ar 7–8 ballēm pēc desmit baļļu skalas, kad nepieciešama tūlītēja sāpju novēršana.Akūtas sāpes vēderā bez augsta riska pazīmēm tiek vērtētas ar ne mazāk kā 8 ballēm pēc 10 baļļu skalas, ja pacientam > 65 g.Akūta neiroloģiska perēkļu simptomātika.Vidēja stipruma ekstremitātes savainojums ar deformāciju, lūzumu vai kompresijas sindroms.Bērni līdz 8 gadu vecumam, kuriem pēc anamnēzes datiem un novērotajām klīniskajām pazīmēm pastāv draudi dzīvībai.Psihiski un uzvedības traucējumi:1. pašnāvības mēģinājums vai pašnāvības draudi;
2. akūtas psihozes;
3. dezorganizēta uzvedība;
4. smaga depresija;
5. akūts psihomotors uzbudinājums.

 Perforējoša acs trauma. |
| 4. līmenis | Novērtēšana un/vai ārstēšana ir jāuzsāk ne vēlāk kā 1 stundas laikā pēc ierašanās veselības aprūpes iestādē | Potenciāls apdraudējums pacienta veselībai, pacienta stāvoklis pasliktinoties var radīt smagas sekas | Urīna aizture, pastiprināta urīna izvade.Galvas traumas bez samaņas traucējumiem. Smags abstinences stāvoklis, kurš riska faktoru ietekmē var komplicēties (anamnēzē bijušas psihozes, krampji, citas akūtas slimības). Ar trakumsērgu slimu vai aizdomīgu dzīvnieku kodumi, plēsumi, apsiekalošana.Traumas un nelaimes gadījumi.  |

1. Neatliekamā medicīniskā palīdzība tiek sniegta tik ilgi līdz pacienta stāvoklis kļūst stabils un neatbilst nevienam no aprakstītajiem stāvokļiem.
2. Pacienta stāvokļa izvērtēšanu veic ārstējošais ārsts un/vai ārstu konsīlijs ar iestādes administrācijas pārstāvi.

Veselības ministre I.Circene

11.01.2013 16:01

736

Kristīne Kuļikova

tālr. 67876145

Kristine.Kulikova@vm.gov.lv